Il-kandidat demokratiku fl-elezzjoni presidenzjali fl-Istati Uniti, Joe Biden għażel lis-Senatur Kamala Harris biex takkumpanjah bħala Viċi President. Hija l-ewwel mara ta' karnaġon skur u Ażjatika Amerikana għal dan l-irwoll. Is-Senatur ta' Kalifornja ilha tiġi kkunsidrata għat-tieni l-ogħla kariga wara l-President. Hija qed tappella għal riforma fil-pulizija wara l-protesti li saru dan l-aħħar kontra r-razziżmu. Joe Biden se jiffaċċja lill-President Donald Trump fl-elezzjoni tat-3 ta' Novembru.